מדינת ישראל - משרד החינוך

המינהל לחינוך התישבותי פנימיתי ועלית הנוער

מכרז  08/13: בנית מבנה בית ספר לחינוך מיוחד בכפר הנוער "כדורי"
משרד החינוך- המינהל לחינוך התיישבותי (להלן: "המינהל"), פונה בזאת לקבלת הצעות לבנית מבנה בית ספר לחינוך מיוחד בכפר הנוער כדורי וזאת בהיקף ובתחומים כפי שמפורטים במסמכי המכרז.

דרישות סף מהמציעים:
על הקבלן להיות רשום בפנקס הקבלנים על פי חוק רישום קבלנים לעבודות הנדסה בנאיות, התשכ"ט 1969 בסיווג 100 ובהיקף ג3  (יש לצרף אישור רישום תקף) ונכון למועד הגשת ההצעות לא תלויות או עומדות לרשותו אצל המזמין יותר מעבודה אחת  פעילה. על הקבלן לצרף למסמכי ההצעה אישור על ניהול פנקסי חשבונות ורשומות בהתאם לחוק עסקאות גופים ציבוריים (אכיפת ניהול חשבונות ותשלום חובות מס) התשל"ו 1976 , לצרף למסמכי ההצעה אישור על היותו עוסק מורשה ובמידה והקבלן הינו חברה או שותפות רשומה, על הקבלן לצרף אישור עו"ד או רו"ח בדבר זכויות החתימה בחברה או בשותפות. על הקבלן לצרף להצעתו אישור רו"ח ולפיו ביצע בפרק זמן של השנתיים הקלנדריות שחלפו לפחות 2 עבודות בהיקף שלא יפחת מ- 10 מליון ₪ לתקופה ויצרף כתובת ובעלי המבנה לצורך ביצוע סיור התרשמות כפי שיקבע  ע"י המינהל לחינוך התישבותי. על הקבלן לבדוק בעצמו את פרטי ההתקשרות ותנאיה והצעתו תוגש אך ורק בהסתמך על בדיקותיו הוא וכל אשר דרוש לו לצורך השלמת המבנה כולו במלואו כמפורט במסמכי המכרז.  להצעה יש לצרף ערבות בנקאית או ערבות חברת ביטוח (כמפורט במסמכי המכרז) התואמת את הנוסח המצורף למסמכי המכרז בלבד  בסך של 400,000 ₪ אשר תישא תוקף עד לתאריך 31.03.14 . הצעה בה נוסח הערבות אינו עומד בדרישה של סכום הערבות ו/או תוקף ו/או נוסח תואם, תפסל על הסף. את חוברת המכרז ניתן לקבל החל מיום ה' 03.12.13  מיד עם סיום סיור הקבלנים באמצעות פניה לכתובת הדואר האלקטרוני הבאה : haimb@kfar-olami.org.il או כעותק קשיח לצילום בימים א'-ה' בשעות העבודה 09:00 – 15:00 במחלקת הבנא"מ שבכפר הנוער "כדורי".  ההצעה למכרז תוגש רק על גבי הטפסים בנוסח המצורף בנספחי המכרז. מציע אשר לא יגיש הצעתו על גבי טפסים אלה, הצעתו לא תילקח בחשבון. 
הקבלן הזוכה ידרש לחתום על החוזה הממשלתי לביצוע עבודות בינוי. בשל הצורך לפתוח את שנת הלימודים תשע"ה בסוף חודש אוגוסט 2014 יעמוד משך העבודה על 7 חודשים קלנדריים ועל הקבלן להביא בחשבון אם ביכולתו לעמוד במועד המסירה של המבנה האמור שכן כל עיכוב יגרום להטלת קנסות כספיים גבוהים ביותר.
חלה חובה על המציעים להשתתף במפגש הקבלנים על חשבונם. המפגש מתוכנן להימשך שעתיים לפחות, ובמהלכו יינתנו הסברים והבהרות של נציגי המינהל. במפגש יכול כל מציע לשאול ולברר כל פרט הדרוש לו לשם הגשת ההצעה. הצעתו של מציע, אשר לכל הפחות נציג אחד מטעמו לא נכח במהלך כל המפגש (מתחילתו ועד סופו), תיפסל על הסף. 

מפגש הקבלנים יערך בתאריך 03.12.13   בשעה  10:00 בכפר הנוער "כדורי".

שאלות ובקשות להבהרות ניתן להעביר עד ליום 12 דצמבר 2013 בשעה 12:00 לדוא"ל haimb@kfar-olami.org.il   או לפקס מספר 03-6889411. מענה ישלח לכל הקבלנים אשר ישתתפו בסיור הקבלנים באופן מרוכז. 

הצעות מפורטות בהתאם לדרישות המכרז, יש לשלוח אל: המינהל לחינוך התיישבותי ועליית הנוער, בניין מוסקוביץ' רח' השלושה 2, תל אביב, מחלקת בנא"מ, קומה 4 חדר 411 - "תיבת המכרזים" ולציין ע"ג המעטפה : מכרז  08/13: לבנית מבנה בית ספר לחינוך מיוחד בכפר הנוער כדורי בכפר הנוער כדורי.  על ההצעה להתקבל בתוך "תיבת המכרזים" לא יאוחר מתאריך 19.12.13  שעה  12:00
משלוח ההצעה בדואר או ע"י שירות הובלה כלשהו עד המועד הנ"ל, אינו עונה על דרישות המכרז, אם ההצעה לא נתקבלה ב"תיבת המכרזים" כאמור.
הצעה שתגיע בפקס או בדואר אלקטרוני - תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.
